phoneee/thai-legal-corpus huggingface dataset:
ประกาศกระทรวงการคลังเรื่อง ออกใช้เหรียญกษาปณ์ที่ระลึกพระเจ้าหลานเธอพระองค์เจ้าทีปังกรรัศมีโชติทรงเจริญพระชันษา๑ ปีพ.ศ. ๒๕๔๙[๑] ด้วยกระทรวงการคลังได้จัดทำเหรียญกษาปณ์ที่ระลึกเนื่องในโอกาสที่พระเจ้าหลานเธอพระองค์เจ้าทีปังกรรัศมีโชติทรงเจริญพระชันษา ๑ ปี ในวันที่ ๒๙ เมษายน พ.ศ. ๒๕๔๙ ออกใช้ตามกฎกระทรวงกำหนดลักษณะของเหรียญกษาปณ์ที่ระลึกพระเจ้าหลานเธอพระองค์เจ้าทีปังกรรัศมีโชติ ทรงเจริญพระชันษา ๑ ปี พ.ศ. ๒๕๔๙ คือเหรียญกษาปณ์โลหะสีขาว(ทองแดงผสมนิกเกิล) ราคาห้าสิบบาทหนักเหรียญละ๒๑ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๖ มิลลิเมตรลวดลาย ด้านหน้า กลางเหรียญมีพระรูปพระเจ้าหลานเธอพระองค์เจ้าทีปังกรรัศมีโชติผินพระพักตร์ทางเบื้องซ้าย ภายในวงขอบเหรียญด้านขวามีข้อความว่าพระองค์เจ้า ด้านซ้ายมีข้อความว่า ทีปังกรรัศมีโชติด้านหลัง กลางเหรียญมีข้อความว่า พระเจ้าหลานเธอพระองค์เจ้าทีปังกรรัศมีโชติทรงเจริญพระชันษา ๑ ปี ๒๙ เมษายน ๒๕๔๙ ๕๐ บาทอยู่บนแผ่นจารึกภายในวงขอบเหรียญด้านขวามีรูปลูกไก่ยืนอยู่บนหัวเม็ดทรงมัณฑ์ซึ่งเป็นส่วนหนึ่งสำหรับม้วนเก็บแผ่นจารึกเบื้องล่าง มีข้อความว่า ประเทศไทยจึงประกาศให้ทราบทั่วกันส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไปประกาศ ณวันที่ ๒๗ เมษายน พ.ศ. ๒๕๔๙ทนง พิทยะรัฐมนตรีว่าการกระทรวงการคลังนันทนา/ผู้จัดทำ๒พฤษภาคม ๒๕๔๙ปิยะธิดา/ปรับปรุง๘ สิงหาคม ๒๕๖๑[๑]ราชกิจจานุเบกษา เล่ม ๑๒๓/ตอนพิเศษ ๕๕ ง/หน้า ๑/๒๗ เมษายน ๒๕๔๙
ระเบียบสำนักงานอัยการสูงสุดระเบียบสำนักงานอัยการสูงสุดว่าด้วยค่าใช้จ่ายในการดำเนินการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓)พ.ศ. ๒๕๕๔ โดยที่สำนักงานอัยการสูงสุดเป็นส่วนราชการที่เป็นอิสระในการบริหารงานบุคคลการงบประมาณและการดำเนินการอื่น โดยมีอัยการสูงสุดเป็นผู้บังคับบัญชาจึงเป็นการสมควรกำหนดให้มีระเบียบสำนักงานอัยการสูงสุด ว่าด้วยค่าใช้จ่ายในการดำเนินการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓)อาศัยอำนาจตามความในมาตรา ๒๗ วรรคหนึ่ง (๓) และวรรคสาม และมาตรา ๗วรรคสอง แห่งพระราชบัญญัติองค์กรอัยการและพนักงานอัยการ พ.ศ. ๒๕๕๓ ประกอบมาตรา ๒๑แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓อัยการสูงสุดโดยความเห็นชอบของคณะกรรมการอัยการ จึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบสำนักงานอัยการสูงสุด ว่าด้วยค่าใช้จ่ายในการดำเนินการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓) พ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กรรมการอัยการผู้ทรงคุณวุฒิ หมายความว่ากรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการ พ.ศ. ๒๕๕๓มาตรา ๑๘ (๓)การดำเนินการเลือกกรรมการหมายความว่า การดำเนินการเลือกกรรมการอัยการผู้ทรงคุณวุฒิตามวาระหรือเลือกซ่อมแล้วแต่กรณีคณะกรรมการ หมายความว่าคณะกรรมการควบคุมการส่งบัตรเลือกกรรมการอัยการผู้ทรงคุณวุฒิและคณะกรรมการตรวจนับคะแนนการเลือกกรรมการอัยการผู้ทรงคุณวุฒิซึ่งแต่งตั้งขึ้นตามประกาศคณะกรรมการอัยการ เรื่องวิธีการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓)คณะทำงาน หมายความว่าคณะทำงานซึ่งอัยการสูงสุดแต่งตั้งขึ้นเพื่อช่วยในการควบคุมการส่งบัตรเลือกกรรมการอัยการผู้ทรงคุณวุฒิและดำเนินการตรวจนับคะแนนการเลือกกรรมการอัยการผู้ทรงคุณวุฒิข้อ ๔ การดำเนินการเลือกกรรมการในวันควบคุมการส่งบัตรเลือกกรรมการอัยการผู้ทรงคุณวุฒิและในวันตรวจนับคะแนนการเลือกกรรมการอัยการผู้ทรงคุณวุฒิให้เบิกค่าใช้จ่ายสำหรับคณะกรรมการและคณะทำงานได้ดังนี้(๑) ค่าอาหารให้เบิกได้ตามที่จ่ายจริงไม่เกินคนละ วันละ ๕๐๐ บาท(๒) ค่าอาหารว่างและเครื่องดื่มให้เบิกได้ตามที่จ่ายจริงไม่เกินคนละวันละ ๑๐๐ บาทข้อ ๕ ในวันควบคุมการส่งบัตรเลือกกรรมการอัยการผู้ทรงคุณวุฒิและในวันตรวจนับคะแนนการเลือกกรรมการอัยการผู้ทรงคุณวุฒิผู้เข้าร่วมสังเกตการณ์ซึ่งได้รับเชิญจากคณะกรรมการควบคุมการส่งบัตรเลือกกรรมการอัยการผู้ทรงคุณวุฒิและคณะกรรมการตรวจนับคะแนนการเลือกกรรมการอัยการผู้ทรงคุณวุฒิแล้วแต่กรณี ให้เบิกค่าอาหารว่างและเครื่องดื่มได้ตามที่จ่ายจริงไม่เกินคนละ วันละ๑๐๐ บาทข้อ ๖ ให้อัยการสูงสุดมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๗ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ ประกาศ และคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนประกาศณ วันที่ ๑๓ กรกฎาคม พ.ศ. ๒๕๕๔จุลสิงห์วสันตสิงห์อัยการสูงสุดปริยานุช/ผู้จัดทำ๒๒ กรกฎาคม๒๕๕๔ณัฐวดี/ตรวจ๒๒ กรกฎาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๕๘ ก/หน้า ๑/๒๑ กรกฎาคม ๒๕๕๔
คำพิพากษาศาลฎีกาที่ 923/2485หลักกฎหมาย: ซื้อขายเรือนเพื่อรื้อถอนไปไม่จำต้องจดทะเบียน.อ้างฎีกาที่ 169/2478. แม้จะได้ความว่าเรือนรายพิพาทเป็นของจำเลย. แต่จำเลยยอมให้ผู้อื่นขายโดยจำเลยรู้อยู่ด้วยความเต็มใจและผู้ซื้อก็ซื้อโดยความสุจริต. ผู้ซื้อย่อมได้กรรมสิทธิ์ในทรัพย์นั้น. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 923/2485นางพัน นาคเถื่อนโจทก์นายบุญธัม ที่ 1 นางปิ่น ที่ 2จำเลยผู้ร้องขัดทรัพย์จำเลยนายหลาบ มลิทองจำเลย ป.พ.พ. ม. 456, ม. 797, ม. 821ซื้อขายเรือนเพื่อรื้อถอนไปไม่จำต้องจดทะเบียน.อ้างฎีกาที่ 169/2478. แม้จะได้ความว่าเรือนรายพิพาทเป็นของจำเลย. แต่จำเลยยอมให้ผู้อื่นขายโดยจำเลยรู้อยู่ด้วยความเต็มใจและผู้ซื้อก็ซื้อโดยความสุจริต. ผู้ซื้อย่อมได้กรรมสิทธิ์ในทรัพย์นั้น.(ธรรมบัณฑิต บุนยะปานะ-ว.จ. นิติสาตรไพสาล-อ.ช.เพ็นชาติอ.ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 923/2485นางพัน นาคเถื่อนโจทก์นายบุญธัม ที่ 1 นางปิ่น ที่ 2จำเลยผู้ร้องขัดทรัพย์จำเลยนายหลาบ มลิทองจำเลย ป.พ.พ. ม. 456, ม. 797, ม. 821ซื้อขายเรือนเพื่อรื้อถอนไปไม่จำต้องจดทะเบียน.อ้างฎีกาที่ 169/2478. แม้จะได้ความว่าเรือนรายพิพาทเป็นของจำเลย. แต่จำเลยยอมให้ผู้อื่นขายโดยจำเลยรู้อยู่ด้วยความเต็มใจและผู้ซื้อก็ซื้อโดยความสุจริต. ผู้ซื้อย่อมได้กรรมสิทธิ์ในทรัพย์นั้น.(ธรรมบัณฑิต บุนยะปานะ-ว.จ. นิติสาตรไพสาล-อ.ช.เพ็นชาติอ.ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายสถานีบรรจุและแยกสินค้ากล่องลาดกระบังในท้องที่แขวงคลองสามประเวศเขตลาดกระบัง กรุงเทพมหานครพ.ศ. ๒๕๔๕ ภูมิพลอดุลยเดช ป.ร.ให้ไว้ ณ วันที่ ๑ กันยายนพ.ศ. ๒๕๔๕เป็นปีที่ ๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อสร้างและขยายสถานีบรรจุและแยกสินค้ากล่อง ลาดกระบังรวมทั้งกิจการอื่นที่เกี่ยวเนื่อง ในท้องที่แขวงคลองสามประเวศ เขตลาดกระบังกรุงเทพมหานครอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๓๗ ทวิแห่งพระราชบัญญัติการรถไฟแห่งประเทศไทย พ.ศ. ๒๔๙๔ซึ่งแก้ไขเพิ่มเติมโดยพระราชบัญญัติการรถไฟแห่งประเทศไทย (ฉบับที่ ๕) พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายสถานีบรรจุและแยกสินค้ากล่อง ลาดกระบังในท้องที่แขวงคลองสามประเวศ เขตลาดกระบัง กรุงเทพมหานคร พ.ศ. ๒๕๔๕มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓พระราชกฤษฎีกานี้ให้ใช้บังคับได้มีกำหนดสี่ปีมาตรา๔ให้ผู้ว่าการรถไฟแห่งประเทศไทยเป็นเจ้าหน้าที่เวนคืนตามพระราชกฤษฎีกานี้มาตรา๕เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่แขวงคลองสามประเวศ เขตลาดกระบัง กรุงเทพมหานคร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๖ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายสถานีบรรจุและแยกสินค้ากล่องลาดกระบัง ในท้องที่แขวงคลองสามประเวศ เขตลาดกระบัง กรุงเทพมหานคร พ.ศ. 2545(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องด้วยการรถไฟแห่งประเทศไทยมีความจำเป็นจะต้องสร้างและขยายสถานีบรรจุและแยกสินค้ากล่องลาดกระบัง รวมทั้งกิจการอื่นที่เกี่ยวเนื่อง ในท้องที่แขวงคลองสามประเวศเขตลาดกระบัง กรุงเทพมหานคร เพื่อเพิ่มขีดความสามารถของสถานีฯเพื่อรองรับปริมาณตู้สินค้าคอนเทนเนอร์ที่เพิ่มขึ้นอันเนื่องมาจากการก่อสร้างขยายท่าเรือแหลมฉบังขั้นที่ ๒และเพื่ออำนวยความสะดวกและความรวดเร็วแก่การคมนาคมและการขนส่งอันเป็นกิจการสาธารณูปโภคในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้สุกัญญา/พิมพ์๒๘ มิถุนายน ๒๕๔๙สุนันทา/ฐิติพงษ์/ตรวจ๓๐ มิถุนายน ๒๕๔๙จุฑามาศ/ปรับปรุง๓ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนที่ ๘๗ ก/หน้า ๔/๖กันยายน ๒๕๔๕
คำสั่งกรุงเทพมหานครคำสั่งกรุงเทพมหานครที่๒๓๒๖/๒๕๕๓เรื่องมอบอำนาจการกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภาเขตให้ผู้อำนวยการเขตปฏิบัติราชการแทน[๑] ด้วยสมาชิกสภาเขตพระนคร เขตป้อมปราบศัตรูพ่ายเขตปทุมวัน เขตสัมพันธวงศ์ เขตบางรัก เขตยานนาวา เขตสาทร เขตบางคอแหลม เขตดุสิตเขตบางซื่อ เขตพญาไท เขตราชเทวี เขตดินแดง เขตห้วยขวาง เขตพระโขนง เขตคลองเตยเขตประเวศ เขตบางนา เขตสวนหลวง เขตวัฒนา เขตหนองจอก เขตธนบุรี เขตคลองสานเขตบางกอกน้อย เขตบางพลัด เขตบางกอกใหญ่ เขตภาษีเจริญ เขตตลิ่งชัน เขตทวีวัฒนาเขตราษฎร์บูรณะ เขตทุ่งครุ เขตหนองแขม เขตบางขุนเทียน เขตบางบอน เขตจอมทองและเขตบางแค จะครบวาระการดำรงตำแหน่งในวันที่ ๒๒ กรกฎาคม ๒๕๕๓ และตามมาตรา ๗๒แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ บัญญัติให้จัดการเลือกตั้งสมาชิกสภาเขตขึ้นใหม่ภายในหกสิบวันนับแต่วันที่อายุของสภาเขตสิ้นสุดลงเพื่อให้การกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภาเขตในท้องที่๓๖ เขตดังกล่าว เป็นไปด้วยความรวดเร็วและมีประสิทธิภาพ อาศัยอำนาจตามความในข้อ ๑๑ แห่งข้อบัญญัติกรุงเทพมหานครเรื่อง การเลือกตั้งสมาชิกสภาเขต พ.ศ. ๒๕๓๕ และมาตรา ๔ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ และมาตรา ๘๑ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ ผู้ว่าราชการกรุงเทพมหานครในฐานะเจ้าพนักงานท้องถิ่นตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองจึงมอบอำนาจให้ผู้อำนวยการเขตพระนคร ผู้อำนวยการเขตป้อมปราบศัตรูพ่ายผู้อำนวยการเขตปทุมวัน ผู้อำนวยการเขตสัมพันธวงศ์ ผู้อำนวยการเขตบางรัก ผู้อำนวยการเขตยานนาวาผู้อำนวยการเขตสาทร ผู้อำนวยการเขตบางคอแหลม ผู้อำนวยการเขตดุสิต ผู้อำนวยการเขตบางซื่อผู้อำนวยการเขตพญาไท ผู้อำนวยการเขตราชเทวี ผู้อำนวยการเขตดินแดง ผู้อำนวยการเขตห้วยขวางผู้อำนวยการเขตพระโขนง ผู้อำนวยการเขตคลองเตย ผู้อำนวยการเขตประเวศ ผู้อำนวยการเขตบางนาผู้อำนวยการเขตสวนหลวง ผู้อำนวยการเขตวัฒนา ผู้อำนวยการเขตหนองจอก ผู้อำนวยการเขตธนบุรีผู้อำนวยการเขตคลองสาน ผู้อำนวยการเขตบางกอกน้อย ผู้อำนวยการเขตบางพลัด ผู้อำนวยการเขตบางกอกใหญ่ผู้อำนวยการเขตภาษีเจริญ ผู้อำนวยการเขตตลิ่งชัน ผู้อำนวยการเขตทวีวัฒนา ผู้อำนวยการเขตราษฎร์บูรณะผู้อำนวยการเขตทุ่งครุ ผู้อำนวยการเขตหนองแขม ผู้อำนวยการเขตบางขุนเทียน ผู้อำนวยการเขตบางบอนผู้อำนวยการเขตจอมทอง และผู้อำนวยการเขตบางแค ปฏิบัติราชการแทน ผู้ว่าราชการกรุงเทพมหานครในฐานะเจ้าพนักงานท้องถิ่นกำหนดสถานที่เพื่อการปิดประกาศโฆษณาหาเสียงเลือกตั้งสมาชิกสภาเขตในพื้นที่ที่รับผิดชอบ เมื่อได้มีประกาศกรุงเทพมหานครให้มีการเลือกตั้งสมาชิกสภาเขตดังกล่าวแล้วทั้งนี้ตั้งแต่มีประกาศให้มีการเลือกตั้งสมาชิกสภาเขตเป็นต้นไปสั่งณ วันที่ ๑๖ มิถุนายน พ.ศ. ๒๕๕๓หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๕กรกฎาคม ๒๕๕๓นันท์นภัสร์/ตรวจ๑๕กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘๑ ง/หน้า ๓๙/๓๐ มิถุนายน ๒๕๕๓
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๑๘/๒๕๕๓)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท โอสถสภา จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๓๒๙/๒๕๕๒ ลงวันที่ ๒๙ ธันวาคม๒๕๕๒ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีเหลืองและสีดำตรงกลางฝาพื้นสีเหลืองมีรูปดาวหกแฉกสีดำขอบเส้นสีดำ บนรูปดาวหกแฉกสีดำขอบเส้นสีดำมีอักษรภาษาอังกฤษสีเหลือง คำว่า ด้านข้างฝาโดยรอบพื้นสีเหลือง ถัดออกมาโดยรอบพื้นสีดำ มีอักษรภาษาไทยสัญลักษณ์และตัวเลขสีเหลือง คำว่า บริษัท โอสถสภา จำกัด ปริมาตรสุทธิ 150 ซม.3 เครื่องดื่มบำรุงกำลัง รูปลักษณะเครื่องหมาย ประกาศณ วันที่ ๑๘ กุมภาพันธ์ พ.ศ. ๒๕๕๓สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕กันยายน ๒๕๕๓นันท์นภัสร์/ตรวจ๑๕กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๓๙ ง/หน้า ๗๒/๙ กันยายน ๒๕๕๓
คำพิพากษาศาลฎีกาที่ 64905หลักกฎหมาย: บุตรที่ไม่ชอบด้วยกฎหมายของบิดา ซึ่งบิดาได้แจ้งการเกิดว่าเป็นบุตร ได้ให้ความอุปการะเลี้ยงดู ให้การศึกษาและให้ใช้นามสกุลทั้งแสดงโดยเปิดเผยดังเช่นบิดากับบุตร ถือได้ว่าบิดาได้รับรองว่าเป็นบุตรแล้ว จึงเป็นผู้สืบสันดานและมีสิทธิรับมรดกความของบิดาได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 661/2514บริษัทสหทุนเสรี จำกัดฯโจทก์นายพิมพ์ทอง ปฏิสิทธิ์จำเลย ป.วิ.พ. ม. 42, ม. 43บุตรที่ไม่ชอบด้วยกฎหมายของบิดา ซึ่งบิดาได้แจ้งการเกิดว่าเป็นบุตร ได้ให้ความอุปการะเลี้ยงดู ให้การศึกษาและให้ใช้นามสกุลทั้งแสดงโดยเปิดเผยดังเช่นบิดากับบุตร ถือได้ว่าบิดาได้รับรองว่าเป็นบุตรแล้ว จึงเป็นผู้สืบสันดานและมีสิทธิรับมรดกความของบิดาได้(ประสาท สุคนธมาน-อาจิต ไชยาคำ-วินัย ทองลงยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 661/2514บริษัทสหทุนเสรี จำกัดฯโจทก์นายพิมพ์ทอง ปฏิสิทธิ์จำเลย ป.วิ.พ. ม. 42, ม. 43บุตรที่ไม่ชอบด้วยกฎหมายของบิดา ซึ่งบิดาได้แจ้งการเกิดว่าเป็นบุตร ได้ให้ความอุปการะเลี้ยงดู ให้การศึกษาและให้ใช้นามสกุลทั้งแสดงโดยเปิดเผยดังเช่นบิดากับบุตร ถือได้ว่าบิดาได้รับรองว่าเป็นบุตรแล้ว จึงเป็นผู้สืบสันดานและมีสิทธิรับมรดกความของบิดาได้(ประสาท สุคนธมาน-อาจิต ไชยาคำ-วินัย ทองลงยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกำหนดอัตราเงินสะสมและเงินสมทบกองทุนสงเคราะห์ลูกจ้าง พ.ศ. 2568กฎกระทรวง กำหนดอัตราเงินสะสมและเงินสมทบกองทุนสงเคราะห์ลูกจ้าง พ.ศ. ๒๕๖๘อาศัยอำนาจตามความในมาตรา ๖ วรรคหนึ่ง และมาตรา ๑๓๑ วรรคหนึ่ง แห่งพระราชบัญญัติคุ้มครองแรงงาน พ.ศ. ๒๕๔๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๖๙ เป็นต้นไปมาตรา 2 ข้อ ๒ ให้ยกเลิกกฎกระทรวงกำหนดอัตราเงินสะสมและเงินสมทบกองทุนสงเคราะห์ลูกจ้าง พ.ศ. ๒๕๖๗มาตรา 3 ข้อ ๓ ให้นายจ้าง และลูกจ้างซึ่งเป็นสมาชิกกองทุนสงเคราะห์ลูกจ้างตามมาตรา ๑๓๐ วรรคหนึ่ง จ่ายเงินสะสมและเงินสมทบเข้ากองทุนเพื่อเป็นทุนสงเคราะห์ลูกจ้างในกรณีที่ลูกจ้างออกจากงานหรือตาย ตามบัญชีอัตราเงินสะสมและเงินสมทบ ดังต่อไปนี้ (๑) ตั้งแต่วันที่ ๑ ตุลาคม พ.ศ. ๒๕๖๙ ถึงวันที่ ๓๐ กันยายน พ.ศ. ๒๕๗๔มาตรา 3 ให้เป็นไปตามอัตราต่อไปนี้ (๒) ตั้งแต่วันที่ ๑ ตุลาคม พ.ศ. ๒๕๗๔ เป็นต้นไป ให้เป็นไปตามอัตราต่อไปนี้ให้ไว้ ณ วันที่ ๙ กันยายน พ.ศ. ๒๕๖๘ พงศ์กวิน จึงรุ่งเรืองกิจ รัฐมนตรีว่าการกระทรวงแรงงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงกฎกระทรวงกำหนดอัตราเงินสะสมและเงินสมทบกองทุนสงเคราะห์ลูกจ้าง พ.ศ. ๒๕๖๗เพื่อให้สอดคล้องกับการเลื่อนระยะเวลาเริ่มดำเนินการจัดเก็บเงินสะสมและเงินสมทบกองทุนสงเคราะห์ลูกจ้างตามพระราชกฤษฎีกาว่าด้วยการกำหนดระยะเวลาเริ่มดำเนินการจัดเก็บเงินสะสมและเงินสมทบกองทุนสงเคราะห์ลูกจ้าง จากวันที่ ๑ ตุลาคม พ.ศ. ๒๕๖๘ เป็นวันที่ ๑ ตุลาคม พ.ศ. ๒๕๖๙ จึงจำเป็นต้องออกกฎกระทรวงนี้
ประกาศองค์การบริหารส่วนตำบลบ้านเกาะเรื่องการเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ[๑] อาศัยอำนาจตามความในพระราชบัญญัติข้อมูลข่าวสารของราชการพ.ศ. ๒๕๔๐ หมวด ๑ การเปิดเผยข้อมูลข่าวสาร มาตรา ๙ วรรคสาม ประกอบกับประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการ เมื่อวันที่ ๗ พฤษภาคม ๒๕๔๒องค์การบริหารส่วนตำบลบ้านเกาะ อำเภอเมืองนครราชสีมา จังหวัดนครราชสีมาจึงกำหนดค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการดังนี้๑.อัตราค่าธรรมเนียมการทำสำเนาโดยเครื่องถ่ายเอกสารที่หน่วยงานของรัฐสามารถกำหนดได้โดยให้ถือว่าคณะกรรมการข้อมูลข่าวสารขององค์การบริหารส่วนตำบลบ้านเกาะได้ให้ความเห็นชอบแล้วคือ อัตราดังต่อไปนี้(๑) ขนาดกระดาษ เอ ๔ หน้าละไม่เกิน ๑บาท(๒) ขนาดกระดาษ เอฟ ๑๔ หน้าละไม่เกิน ๑.๕๐บาท(๓) ขนาดกระดาษ บี ๔ หน้าละไม่เกิน ๒บาท(๔) ขนาดกระดาษ เอ ๓ หน้าละไม่เกิน ๓บาท(๕) ขนาดกระดาษพิมพ์เขียว เอ ๒ หน้าละไม่เกิน ๘บาท(๖) ขนาดกระดาษพิมพ์เขียว เอ ๑ หน้าละไม่เกิน ๑๕บาท(๗) ขนาดกระดาษพิมพ์เขียว เอ ๐ หน้าละไม่เกิน ๓๐บาท๒.การเรียกค่าธรรมเนียมการให้คำรับรองถูกต้องของข้อมูลข่าวสารที่ถือว่าคณะกรรมการข้อมูลข่าวสารขององค์การบริหารส่วนตำบลบ้านเกาะได้ให้ความเห็นชอบให้คิดในอัตราคำรับรองละไม่เกิน ๕ บาท๓.ในกรณีที่ผู้ขอสำเนาหรือขอสำเนาที่มีคำรับรองถูกต้องเป็นผู้มีรายได้น้อยหน่วยงานของรัฐจะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้จึงประกาศให้ทราบโดยทั่วกันประกาศณ วันที่ ๒๘ พฤษภาคม พ.ศ. ๒๕๖๑วัชรพล จอนเกาะนายกองค์การบริหารส่วนตำบลบ้านเกาะพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๒ ง/หน้า ๘/๒๒ สิงหาคม ๒๕๖๑
ประกาศสํานักงานคณะกรรมการกํากับหลักทรัพย์และตลาดหลักทรัพย์========================================================ที่ สน. 20/2546เรื่อง การกําหนดอัตราส่วนการลงทุนของกองทุนสํารองเลี้ยงชีพที่มีนโยบายการลงทุนในตลาดเงิน(ฉบับที่ 2) อาศัยอํานาจตามความในข้อ 6 วรรคหนึ่ง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 3) ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็น (6) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 34/2545 เรื่อง การกําหนดอัตราส่วนการลงทุนของกองทุนสํารองเลี้ยงชีพที่มีนโยบายการลงทุนในตลาดเงิน ลงวันที่ 30 กรกฎาคม พ.ศ. 2545 "(6) พันธบัตรหรือตราสารแห่งหนี้ที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน ซึ่งรัฐวิสาหกิจตามกฎหมายต่างประเทศ รัฐบาลต่างประเทศ หรือองค์การระหว่างประเทศ เป็นผู้ออกหรือผู้ค้ําประกัน" ข้อ 2 ประกาศนี้ให้ใช้บังคับตั้งแต่วันที่ 8 สิงหาคม พ.ศ. 2546 เป็นต้นไป ประกาศ ณ วันที่ 8 สิงหาคม พ.ศ. 2546------------------------------------(นายประสาร ไตรรัตน์วรกุล)เลขาธิการ========= สํานักงานคณะกรรมการกํากับหลักทรัพย์และตลาดหลักทรัพย์---------------------------------------------------
ประกาศกระทรวงการคลังเรื่อง ขยายกําหนดเวลาการแจ้งข้อความตามรายงานข้อมูลรายประเทศ(Country-by-Country Report)--------------------------------------------เพื่อให้การกําหนดหน้าที่แจ้งข้อความตามรายงานข้อมูลรายประเทศ (Country-by-Country Report) สอดคล้องกับแนวปฏิบัติสากลเกี่ยวกับแจ้งข้อความตามรายงานข้อมูลดังกล่าว รัฐมนตรีว่าการกระทรวงการคลังอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการแจ้งข้อความดังต่อไปนี้ข้อ ๑ ให้ขยายกําหนดเวลาการแจ้งข้อความตามรายงานข้อมูลรายประเทศ (Country-by-Country Report) ตามมาตรา 17 วรรคสาม (2) แห่งประมวลรัษฎากร ประกอบกับข้อ 2 และข้อ 4 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 408) เรื่อง กําหนดให้ผู้ยื่นรายการแจ้งข้อความตามรายงานข้อมูลรายประเทศ (Country-by-Country Report) ลงวันที่ 30 กันยายน พ.ศ. 2564 ดังต่อไปนี้(1) สําหรับกรณีบริษัทหรือห้างหุ้นส่วนนิติบุคคลลําดับสูงสุดตามข้อ 2 (1) และตัวแทนของบริษัทหรือห้างหุ้นส่วนนิติบุคคลลําดับสูงสุดตามข้อ 4 ของประกาศอธิบดีกรมสรรพากรฉบับดังกล่าวที่ต้องแจ้งข้อความพร้อมกับการยื่นแบบ ภ.ง.ด.50 ออกไปเป็นภายในสิบสองเดือนนับแต่วันสิ้นรอบระยะเวลาบัญชี(2) สําหรับกรณีบริษัทหรือห้างหุ้นส่วนนิติบุคคลที่กระทํากิจการในประเทศไทยตามข้อ 2 (2) ของประกาศอธิบดีกรมสรรพากรฉบับดังกล่าวที่ต้องแจ้งข้อความพร้อมกับการยื่นแบบ ภ.ง.ด.50 ออกไปเป็นภายในหกสิบวันนับแต่วันที่ได้รับหนังสือแจ้งความให้แจ้งข้อความจากเจ้าพนักงานประเมินข้อ ๒ ประกาศนี้ให้มีผลใช้บังคับสําหรับการแจ้งข้อความตามรายงานข้อมูลรายประเทศ (Country-by-Country Report) สําหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 23 ธันวาคม พ.ศ. 2564อาคม เติมพิทยาไพสิฐ(นายอาคม เติมพิทยาไพสิฐ)รัฐมนตรีว่าการกระทรวงการคลัง
กฎกระทรวงฉบับที่ ๒(พ.ศ. ๒๕๓๙)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. ๒๕๐๔[๑] อาศัยอำนาจตามความในมาตรา ๖ มาตรา ๒๗แห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๕ (พ.ศ. ๒๕๐๔) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ข้อ ๒ผู้เข้าชมพิพิธภัณฑสถานแห่งชาติต้องปฏิบัติ ดังต่อไปนี้(๑) ไม่นำกระเป๋า ถุง ย่าม หรือสิ่งใด ๆ ที่อาจบรรจุ ปกคลุมปิดบัง หรือซ่อนเร้นสิ่งของในพิพิธภัณฑสถานแห่งชาติได้เข้าไปในอาคารจัดแสดงโบราณวัตถุและศิลปวัตถุ(๒) ไม่นำอาวุธ วัตถุระเบิด วัตถุเชื้อเพลิงหรือสารเคมีอันจะก่อให้เกิดอันตรายเข้าไปในพิพิธภัณฑ์สถานแห่งชาติ(๓) ไม่จับต้องหรือหยิบฉวยหรือกระทำการใด ๆอันอาจเป็นเหตุให้เกิดความชำรุดหรือเสียหายแก่โบราณวัตถุ ศิลปวัตถุและสิ่งของที่จัดตั้งแสดงไว้ในพิพิธภัณฑสถานแห่งชาติ(๔) ไม่ขีด เขียน หรือทำให้ปรากฏด้วยประการใด ๆ ซึ่งข้อความภาพ หรือรูปรอยใด ๆ ลงบนโบราณวัตถุ ศิลปวัตถุและอาคารสถานที่ในพิพิธภัณฑสถานแห่งชาติ(๕) ไม่สูบบุหรี่ภายในอาคารจัดแสดงโบราณวัตถุและศิลปวัตถุเว้นแต่สถานที่ที่จัดไว้สำหรับสูบบุหรี่(๖) ไม่กระทำการใด ๆภายในเขตพิพิธภัณฑสถานแห่งชาติอันเป็นที่น่ารังเกียจหรือเป็นที่เสื่อมเสียต่อศีลธรรมอันดีหรือลบหลู่ดูหมิ่นศาสนาและวัฒนธรรม หรือก่อความรำคาญแก่ผู้เข้าชมอื่น ๆ(๗) ไม่ถ่ายรูปหรือบันทึกภาพ หรือเขียนรูปโบราณวัตถุศิลปวัตถุ หรือสิ่งของที่จัดตั้งแสดงไว้ในพิพิธภัณฑสถานแห่งชาติเว้นแต่จะได้รับอนุญาตจากหัวหน้าพิพิธภัณฑสถานแห่งชาตินั้น(๘) ไม่กระทำการใด ๆ อันอาจเป็นเหตุให้เกิดความชำรุดเสียหาย หรือก่อให้เกิดความสกปรกและไม่เป็นระเบียบเรียบร้อยแก่พิพิธภัณฑสถานแห่งชาติ(๙) ไม่นำสัตว์เลี้ยงทุกชนิดเข้าไปในอาคารจัดแสดงโบราณวัตถุและศิลปวัตถุให้ไว้ ณ วันที่ ๒๖ มิถุนายน พ.ศ. ๒๕๓๙สุขวิช รังสิตพลรัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงข้อกำหนดให้ผู้เข้าชมพิพิธภัณฑสถานแห่งชาติต้องปฏิบัติในระหว่างเข้าชมตามที่กำหนดไว้ในกฎกระทรวงฉบับที่ ๕ (พ.ศ. ๒๕๐๔) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ. ๒๕๐๔ ให้เหมาะสมยิ่งขึ้น เพื่อประโยชน์ในการรักษาความปลอดภัยความสะอาด และความเป็นระเบียบเรียบร้อยของพิพิธภัณฑสถานแห่งชาติ จึงจำเป็นต้องออกกฎกระทรวงนี้สถาพร/ปรับปรุง๑๔พฤศจิกายน ๒๕๔๙ปิยะธิดา/ปรับปรุง๑๕ กุมภาพันธ์๒๕๖๒[๑] ราชกิจจานุเบกษา เล่ม ๑๑๓/ตอนที่ ๒๘ ก/หน้า ๓/๑๘ กรกฎาคม๒๕๓๙